മോദിപോപ്പ് കൂടിക്കാഴ്ച വത്തിക്കാനില് നടന്നു മാര്പാപ്പയെ ഇന്ത്യയിലേക്ക് ക്ഷണിച്ച് പ്രധാനമന്ത്രി ജി 20 ഉച്ചകോടിയില് പങ്കെടുക്കാനായി റോമിലെത്തിയ പ്രധാനമന്ത്രി നരേന്ദ്ര മോദി മാര്പാപ്പയുമായി വത്തിക്കാന് സിറ്റിയില് കൂടികഴ്ച്ച നടത്തി.ഇന്ത്യന് സമയം ഉച്ചയ്ക്ക് 12 മണിയോടെയാണ് മാര്പാപ്പയുടെ വസതിയായ വത്തിക്കാന് പാലസിലേക്ക് മോദി എത്തിയത്. ദേശീയ സുരക്ഷാ ഉപദേഷ്ടാവ് അജിത് ഡോവലും വിദേശകാര്യമന്ത്രി എസ്. ജയശങ്കറും പ്രധാനമന്ത്രിയെ അനുഗമിച്ചിരുന്നു. അരമണിക്കൂര് നിശ്ചയിച്ച കൂടിക്കാഴ്ച ഒരു മണിക്കൂറിലേറെ നീണ്ടു.കൂടി കാഴ്ചയില് കൊവിഡ് സാഹചര്യവും കാലാവസ്ഥാ വ്യതിയാനവും ദാരിദ്ര നിര്മാര്ജനവും ഇരുവരും ചര്ച്ച ചെയ്തു.മാര്പാപ്പയെ ഇന്ത്യയിലേക്ക് പ്രധാനമന്ത്രി ക്ഷണിക്കുകയും ചെയ്തിട്ടുണ്ട്. അതേസമയം, ഗോവയില് നിയമസഭാ തെരഞ്ഞെടുപ്പ് നടക്കാനിരിക്കെ മോദിമാര്പാപ്പ കൂടിക്കാഴ്ച തെരഞ്ഞെടുപ്പിനെ സ്വാധീനിക്കുമെന്നാണ് ബിജെപിയുടെ കണക്കുകൂട്ടല്. നിലവില് ഗോവയില് ബിജെപി ക്ക് കനത്ത വെല്ലുവിളി ഉയര്ത്തി തൃണമുല് കോണ്ഗ്രസ് ശക്തമാകുന്നതിനിടെയാണ് മോദി മാര്പ്പാപ്പയുമായി കൂടികഴ്ച നടത്തിയത്. യൂറോപ്പ് സന്ദര്ശനത്തിനിടെ ഇറ്റലിയുടെ പ്രധാനമന്ത്രി മാരിയോ ദ്രാഗി ഉള്പ്പെടെ ഒട്ടേറെ ലോകനേതാക്കളുമായി മോദി കൂടിക്കാഴ്ച നടത്തുന്നുണ്ട്. ഗ്ലാസ്ഗോയില് നവംബര് 1, 2 തീയതികളില് നടക്കുന്ന കാലാവസ്ഥാ ഉച്ചകോടിയില് പങ്കെടുക്കുന്നതിനായി പ്രധാനമന്ത്രി മോദി നാളെ വൈകിട്ട് യാത്ര തിരിക്കും. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക.